ระเบียบกรมสรรพสามิต ว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิต (ฉบับที่ 2) พ.ศ. 2562
ระเบียบกรมสรรพสามิต
ว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิต
(ฉบับที่ ๒)
พ.ศ. ๒๕๖๒[๑]
 

เพื่อให้การปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิตเป็นไปอย่างมีประสิทธิภาพ และมีมาตรฐานเป็นไปในแนวทางเดียวกัน

อาศัยอำนาจตามความในมาตรา ๑๓๐ มาตรา ๑๓๒ และเพื่ออนุวัติตามความในมาตรา ๑๒๘ มาตรา ๑๓๑ มาตรา ๒๐๖ และมาตรา ๒๐๗ วรรคสาม
แห่งพระราชบัญญัติภาษีสรรพสามิต พ.ศ. ๒๕๖๐
อธิบดีกรมสรรพสามิต จึงวางระเบียบเพิ่มเติมไว้ ดังต่อไปนี้

ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิต (ฉบับที่ ๒) พ.ศ. ๒๕๖๒

ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไป

ข้อ ๓ ให้ยกเลิกความในข้อ
๓๓ ของระเบียบกรมสรรพสามิต ว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิต
พ.ศ. ๒๕๖๐ ลงวันที่ ๒๘ กันยายน พ.ศ. ๒๕๖๐
และให้ใช้ความต่อไปนี้แทน
ข้อ ๓๓ ของกลางใดที่ตกเป็นของกรมสรรพสามิตหรือของแผ่นดินแล้ว
ถึงแม้จะเป็นของกลางที่ควรขายหรือเป็นของกลางที่ต้องทำลายตามระเบียบนี้ หากคณะกรรมการเก็บรักษาของกลางเห็นว่าควรนำไปใช้ในราชการหรือเก็บไว้ที่พิพิธภัณฑ์หรือจัดการโดยวิธีการอื่นที่จะเป็นประโยชน์แก่รัฐหรือทางราชการ
ให้เสนออธิบดีพิจารณาให้ความเห็นชอบ หากอธิบดีพิจารณาให้ความเห็นชอบแล้ว ให้ขึ้นบัญชีเป็นของทางราชการหรือให้จัดการโดยวิธีการอื่นโดยไม่ต้องนำออกขายหรือทำลายตามระเบียบนี้


ประกาศ ณ วันที่ ๕ มีนาคม พ.ศ. ๒๕๖๒
พชร อนันตศิลป์
อธิบดีกรมสรรพสามิต




พิไลภรณ์/จัดทำ
๒๐ พฤศจิกายน
๒๕๖๒


[๑] ราชกิจจานุเบกษา เล่ม ๑๓๖/ตอนพิเศษ
๑๒๓ ง/หน้า ๑/๑๕ พฤษภาคม ๒๕๖๒